
PARLAMENTUL ROMÂNIEI
CAMERA DEPUTAŢILOR
Comisia pentru drepturile omului, culte                		      Bucureşti, 16 februarie 2021                   
şi problemele minorităţilor naţionale                     		      PL-X  66/2021




Doamnei deputat
			Simona BUCURA-OPRESCU,
Preşedintele Comisiei pentru administrație publică și amenajarea teritoriului 


Doamnei deputat
[bookmark: _GoBack]			Oana-Silvia ȚOIU,
Preşedintele Comisiei pentru muncă și protecție socială 



AVIZ
asupra  proiectului de Lege pentru îngrijirea și educarea timpurie a copiilor din familiile active


În  conformitate  cu  prevederile  art.94 din  Regulamentul Camerei   Deputaţilor,  Biroul   Permanent   a  trimis  Comisiei  pentru  drepturile omului,   culte şi problemele  minorităţilor  naţionale, cu adresa nr.PL-X 66/2021  din  1 februarie 2021,   spre   dezbatere  şi  avizare,  proiectul de Lege pentru îngrijirea și educarea timpurie a copiilor din familiile active,  înregistrat cu  nr.4c-6/64 din 2 februarie 2021.
Camera Deputaţilor este Cameră decizională.
În şedinţa on-line din 16 februarie 2021, membrii comisiei au examinat proiectul de lege în conformitate cu prevederile art.61 și 129 alin.(1) din Regulamentul Camerei Deputaţilor, şi în  urma  dezbaterilor  au  hotărât,  cu majoritate de  voturi, să  îi acorde aviz favorabil, cu un amendament adoptat, prezentat în Anexă, care face parte integrantă din aviz. 
În raport de obiectul şi conţinutul său, proiectul de lege face parte din categoria legilor ordinare.


PREŞEDINTE,


Deputat
Iusein IBRAM








Întocmit: consilier  parlamentar  Elena Zorilă
ANEXĂ



Amendament adoptat


	
Nr.
crt.
	
Forma inițială
	
Amendamentul propus
(Autorul amendamentului)

	
Motivare


	1.
	    “Art.1. – (1) Începând cu 1 ianuarie 2022, instituțiile publice din România, finanțate partial sau integral de la bugetul de stat, precum și întreprinderile cu capital majoritar sau integral de stat pot organiza servicii pentru îngrijirea și educarea timpurie a copiilor propriilor angajați.
………………………………………………………
    
(3) În înțelesul prezentei legi, termenii și expresiile de mai jos au următoarea semnificație:
………………………………………………………
    b) unitate organizatoare – instituție publică din România, finanțată partial sau integral de la bugetul de stat sau întreprindere cu capital majoritar sau integral de stat;

    c) beneficiar – angajat al unei instituții publice din România, finanțate partial sau integral de la bugetul de stat sau al unei întreprinderi cu capital majoritar sau integral de stat, care optează pentru îngrijirea și educarea copilului cu vârstă preșcolară, potrivit prevederilor prezentei legi;

    d) solicitare – cerere scrisă către conducătorul instituției sau întreprinderii publice, prin care părintele sau tutorele legal optează pentru îngrijirea și educarea timpurie a copilului/copiilor în incinta acesteia.

    Art.2. – (1) Începând cu bugetul aferent anului 2022, ordonatorii principali, secundari și terțiari de credite, în temeiul solicitărilor primate de la angajați, au posibilitatea să prevadă cheltuieli de capital, pentru bunuri și servicii, precum și cheltuieli de personal, în vederea organizării serviciilor pentru îngrijirea și educarea timpurie a copiilor propriilor angajați.

………………………………………………………
    (3) Până în momentul acreditării unităților de educație timpurie antepreșcolară de către A.R.A.C.I.P., instituțiile și întreprinderile publice organizatoare au obligația să notifice A.R.A.C.I.P., în vederea autorizării provizorii. Notificarea este asimilată cu o autorizare provizorie, valabilă pentru un termen de 24 de luni”.
	    “Art.1. – (1) Începând cu 1 ianuarie 2022, persoanele juridice de drept privat și instituțiile publice din România, finanțate partial sau integral de la bugetul de stat, precum și întreprinderile cu capital majoritar sau integral de stat pot organiza servicii pentru îngrijirea și educarea timpurie a copiilor propriilor angajați.
………………………………………………………
    (3) În înțelesul prezentei legi, termenii și expresiile de mai jos au următoarea semnificație:
………………………………………………………
    b) unitate organizatoare – persoană juridică de drept privat sau instituție publică din România, finanțată partial sau integral de la bugetul de stat sau întreprindere cu capital majoritar sau integral de stat;
    c) beneficiar – angajat al unei personae juridice de drept privat sau al unei instituții publice din România, finanțate partial sau integral de la bugetul de stat sau al unei întreprinderi cu capital majoritar sau integral de stat, care optează pentru îngrijirea și educarea copilului cu vârstă preșcolară, potrivit prevederilor prezentei legi;
    d) solicitare – cerere scrisă către conducătorul  persoanei juridice de drept privat sau al instituției sau întreprinderii publice, prin care părintele sau tutorele legal optează pentru îngrijirea și educarea timpurie a copilului/copiilor în incinta acesteia.
    Art.2. – (1) Începând cu bugetul aferent anului 2022, persoanele juridice de drept privat, ordonatorii principali, secundari și terțiari de credite, în temeiul solicitărilor primate de la angajați, au posibilitatea să prevadă cheltuieli de capital, pentru bunuri și servicii, precum și cheltuieli de personal, în vederea organizării serviciilor pentru îngrijirea și educarea timpurie a copiilor propriilor angajați.
………………………………………………………
    (3) Până în momentul acreditării unităților de educație timpurie antepreșcolară de către A.R.A.C.I.P., persoanele juridice de drept privat și instituțiile și întreprinderile publice organizatoare au obligația să notifice A.R.A.C.I.P., în vederea autorizării provizorii. Notificarea este asimilată cu o autorizare provizorie, valabilă pentru un termen de 24 de luni”.


Autor: 
deputat Dragoș Cătălin TENIȚĂ
Grupul parlamentar USR-PLUS


	
Proiectul de lege poate crea discriminări față de copii ai căror părinți lucrează în sectorul privat.

